Bolji život
„Bolji život“ je jugoslovenska TV serija snimljena u produkciji Televizije Beograd koja postigla je ogromnu gledanost u bivšoj SFRJ. Serija ima 82 epizode i premijerno je emitovana u periodu od 1987. do 1991. godine, a poslije je doživjela brojne reprize. Scenario za „Bolji život“ napisao je Siniša Pavić. U prvom ciklusu (1987-1988 godina) snimljeno je 47 epizoda. Režiju su potpisala trojica režisera. Na prvih 25 epizoda sarađivali su Aleksandar Đorđević i Mihailo Vukobratović, a na ostale 22 Vukobratović i Andrija Đukić. Drugi ciklus počeo je istoimenim cjelovečernjim filmom snimljenim 1989. godine, koji je, kao i svih 35 epizoda drugog ciklusa (snimanog 1990), režirao Mihailo Vukobratović. U glavnoj ulozi je petoročlana beogradska porodica Popadić (muž, žena, dva sina i kćerka). Oni se sukobljavaju sa svakodnevnim problemima u društvu. U ulozi glavnog junaka Dragiše Popadića, glave porodice Popadić, je Marko Nikolić. Njegovu suprugu Emiliju Popadić tumači Svetlana Bojković, starijeg sina Sašu igra Boris Komnenić, mlađeg - Bobu Dragan Bjelogrlić, a kćerku Violetu tumači Lidija Vukićević. U Bosni i Hercegovini serija je prikazana na programu FTV-a.